Heiligenkreuz (opatija)
Opatija Heiligenkreuz (njemački Stift Heiligenkreuz) je cistercitska opatija u austrijskoj općini Heiligenkreuz u Wienerwaldu u saveznoj zemlji Donjoj Austriji.

Historija 
Opatiju Heiligenkreuz osnovao je 1133. austrijski markgrof Leopold III, i poklonio joj relikviju, komadić drva iz Palestine koji je navodno bio dio križa na kojem je bio pribijen Isus, po toj relikviji je opatija dobila ime Heiligenkreuz (Sveti križ). To je drugi najstariji cistercitski samostan u Austriji, koji je bio nukleus iz kog su izniknuli i brojni drugi samostani Zwettla (1138), Baumgartenberg (1142), Marienberg (1197), Lilienfeld (1202) i brojni drugi.

Najipresivniji objekt u tom kompleksu je opatijska crkva, romanička jednobrodna bazilika, posvećena 1187. s romaničkom fasadom, transeptom iz 13. vijeka i impresivnim korom koji je posvećen 1295. i predstavlja remek djelo austrijske gotike. Samostanski klaustar podignut je između 1220. i 1240., ali je kompletno rekonstruiran u 19. vijeku u neogotičkom stilu. Uokolo njega nižu se gotičke zgrade sa spavaonicma.

Barokna faza izgradnje opatije započela je 1641. a završila je 1662., u tom periodu obnovljene su i podignute nove spavaonice i južni klaustar. Izgradnja sakristije i zvonika započela je 1667. a završila je 1674. godine. Osmanlije su 1683. zapalile Heiligenkreuz, nakon tog je obnovljen. Tad mu je dograđeno barokno dvorište, s kužnim stupom posvećen sv. Trojstvu (1736. - 1739.) i Josef fontana od Giulianija (1739).

Opatija ima veliku biblioteku i grobnice babenbergovaca; Leopolda IV, Leopolda V, Friedricha I i Friedricha II. U opatijskom parku podignuta je Kalvarija između 1731. i 1750. Opatija Neukloster iz Wiener Neustadta se 1881. ujedinila s Opatijom Heiligenkreuz, a 1954. Heiligenkreuz je podigao novi filijalni samostan u Mönchhofu u Gradišću za cistercitske redovnice iz njemačkog Landshuta. Opatija Heiligenkreuz je 1999. imala 53 redovnika, 17 povezanih parohija i jednu teološku akademiju (osnovanu 1802.).

Izvori

Vanjske veze 

 Službene stranice Opatije Heiligenkreuz 

Manastiri i samostani u Austriji
Heiligenkreuz
Katoličanstvo u Austriji
Romaničke crkve
Gotička arhitektura
Barokna arhitektura
Neogotička arhitektura